हालांकि, सरकार ने कॉलेजों के लिए भर्ती प्रक्रिया में कोई बदलाव नहीं किया है। कॉलेज पीएचडी उपाधि वाले उम्मीदवारों के साथ ही एनईटी परीक्षा उत्तीर्ण उम्मीदवारों की भी भर्ती कर सकेंगे। कॉलेज के शिक्षकों को नई नीति से पदोन्नति में लाभ मिलेगा। सरकार ने नई मूल्यांकन मानदंड प्रणाली लाकर मौजूदा अकादमिक प्रदर्शन संकेतक (एपीआई) को हटा दिया है। इसकी अधिसूचना अगले हफ्ते जारी होने की संभावना है। नई प्रणाली के तहत सरकार ने पदोन्नति के लिए शोध की अनिवार्यता को समाप्त कर दिया है। शिक्षक शोध कार्यों की जगह छात्रों का मार्गदर्शन, सरकारी ऑनलाइन शिक्षा पोर्टल स्वयं पर व्याख्यान देने, पाठ्ïयेतर गतिविधियों में शामिल होने, सामुदायिक कार्य और गांवों को गोद लेने जैसी गतिविधियों को कर सकते हैं। उनका पदोन्नति मूल्यांकन शिक्षक-अधिगम परिणाम के आधार पर होगा।